 Scandal în Italia. Gardieni de închisoare filmați în timp ce lovesc cu brutalitate și umilesc deținuți.
Scandal în Italia după ce mai mulți gardieni au lovit cu brutalitate și umilit deținuții unui penitenciar. 52 de gardieni ai închisorii au fost suspendaţi din funcţie.
Ministrul Justiţiei din Italia a suspendat 52 de ofiţeri care băteau deţinuţi în puşcărie. Imaginile filmate în penitenciarul Santa Maria Capua Vetere în 6 aprilie au apărut în spațiul public și au ultragiat societatea italiană.Mai mulţi deţinuţi din penitenciarul italian Santa Maria Capua Vetere au fost abuzaţi fizic şi umiliţi de către gardienii care ar fi trebuit să-i păzească. Imaginile surprinse de camerele de supraveghere ale închisorii au făcut înconjurul Italiei şi au scandalizat opinia publică."Dincolo de acele ziduri înalte care înconjoară închisorile există o autoritate în persoana statului. Drepturile omului nu încetează când acesta este privat de libertate. Iar acest lucru nu poate fi încălcat de angajaţii penitenciarului, care sunt delegaţi să supravegheze la buna organizare a locului", a declarat Ministrul de Justiţie, Marta Cartabia.